recursal/SuperWikiNEXT-32B huggingface dataset:
**«Մայքի նոր մեքենան»** (անգլ.՝ Mike’s New Car), *Pixar* ստուդիայի կարճամետրաժ մուլտֆիլմ՝ «Հրեշների կորպորացիա» մուլտֆիլմի գլխավոր հերոսներ Սալլի և Մայքի մասնակցությամբ։ Սա առաջին կարճամետրաժ ֆիլմն է, որտեղ *Pixar*–ը օգտագործել է երկխոսությունը և վերցրել է կերպարներ նախկինում ստեղծված աշխատանքներից։

Սկզբում կարճաժամկետ ֆիլմը նախագծվել է որպես «Հրեշների կորպորացիայի» մի տեսարան, բայց փոխարենը ստեղծվել է առանձին մուլտֆիլմ։

Սյուժե
------

Մայքը գնել է 6×6 շարժիչով նոր մեքենա և Սալլիի մոտ գովաբանում էր իր մեքենան։ Սալլին սկզբում խաղում է գերկարգավորվող նստարանով, մինչև որ Մայքը բղավում է նրա վրա։ Ավտոմեքենան սկսում է ազդանշան տալ, որովհետև անվտանգությանն գոտիները կոճկված չէին։ Երբ փորձում են կապել ամրագոտին, Մայքը պատահաբար կապում է իրեն դրսից։ Նա պահանջում է, որ Սալլին սեղմեր կոճակը։ Սալլին, շփոթվելով շատ կոճակներից, պատահաբար բացում է մեքենայի կափարիչը։ Մայքը փորձում է փակել այն և ընկնում է մեքենայի մեջ։ Նրան հաջողվում է դուրս գալ։ Երբ նա ամրացնում է իր գոտին, հանկարծ միանում են մաքրիչները։ Մայքը սեղմում է ինչ-որ կոճակ, և մեքենայում քաոս է առաջանում։ Մայքին հաջողվում է դադարեցնել ամեն ինչ՝ պտտելով այրոցքի բանալին։ Սալլին կարգավորում է հետին տեսողության հայելին և պատահաբար կոտրում է այն։ Մայքը Սալլիին դուրս է գցում մեքենայից, ապա հանկարծակի կտրուկ պոկվում է տեղից և հենց այդ պահին խփում։ Սալլին զարմանում է անվտանգության բարձիկների բացակայության համար, և հենց այդ պահին դրանք գործում են՝ խփելով Մայքին։ Սալլին Մայքին օդում բռնում է, իսկ նա լացում է իր հին մեքենաըի համար։

Հնչյունավորում
--------------

* Բիլլի Կրիստալ՝ Մայքլ Վազավսկի
* Ջոն Գուդմեն` Ջեյմս Պի Սալիվան

Մրցանակներ
----------

Մուլտֆիլմը ներկայացվել է «Օսկար» մրցանակի (2003) «Լավագույն անիմացիոն կարճամետրաժ ֆիլմ» անվանակարգում։

Ծանոթագրություններ
------------------

1. ↑
2. 1 2 3 4
3. 1 2 3 4 5 6
4. 1 2
**Կլաուս Վունդեր** (գերմ.՝ Klaus Wunder, սեպտեմբերի 13, 1950(1950-09-13), Էրֆուրտ, Թյուրինգիա, Արևելյան Գերմանիա - հունվարի 16, 2024(2024-01-16)), գերմանացի ֆուտբոլիստ, հարձակվող։

Ակումբային կարիերա
------------------

Կլաուս Վունդերն իր պրոֆեսիոնալ կարիերան սկսել է 1969 թվականին՝ Հաննովերի «Արմինիա» ակումբում։ Այս ակումբում նա իր խաղով գրավել է Դույսբուրգի «Դույսբուրգ» ակումբի մարզչական շտաբի ներկայացուցիչների ուշադրությունը և 1971 թվականին տեղափոխվել «Դույսբուրգ»։ Հաջորդ երեք մրցաշրջանները նա անցկացրել է դույսբուրգյան ակումբում։ Այդ ակումբում անցկացրած խաղերի մեծ մասը նա թիմի հարձակման գծի խաղացող է եղել։ «Դույսբուրգի» կազմում նա թիմի գլխավոր ռմբարկուներից մեկն է եղել՝ մեկ խաղում միջինը 0,34 գոլ։

1974-1976 թվականներին նա խաղացել է Մյունխենի «Բավարիայում», որի հետ 1975 թվականին նվաճել է Եվրոպայի գավաթը՝ եզրափակչում հաղթելով անգլիական «Լիդս Յունայթեդին»։

Հաջորդ 2 մրցաշրջանները Վունդերն անցկացրել է «Հաննովեր 96» ակումբում։ 1978 թվականին տեղափոխվել է «Վերդեր», որի կազմում հանդես է եկել երկու մրցաշրջան։ Բրեմենի «Վերդերում» հանդես գալու ժամանակ նա նույնպես հիմնականում խաղադաշտ է դուրս եկել թիմի հիմնական կազմում։ 1980 թվականին Կլաուս Վունդերն ավարտել իր պրոֆեսիոնալ ֆուտբոլային կարիերան։

Կարիերան ազգային հավաքականում
-----------------------------

Գերմանիայի օլիմպիական հավաքականի հետ մասնակցել է 1972 թվականի ամառային օլիմպիական խաղերին։ Կլաուսը խաղացել է նաև Գերմանիայի երիտասարդական հավաքականում և Գերմանիայի երկրորդ հավաքականում։ Գերմանիայի ֆուտբոլի ազգային հավաքականում նա անցկացրել է մեկ հանդիպում՝ ԽՍՀՄ ֆուտբոլի ազգային հավաքականի դեմ ընկերական խաղում, որում Վունդերը 64-րդ րոպեին փոխարինել է Յուրգեն Գրաբովսկուն։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Bayern trauert um Ex-Rekordtransfer (գերմ.)
3. 1 2  Olympedia — 2006.
4. ↑  «Wunder, Klaus». *kicker.de* (գերմաներեն). Արխիվացված օրիգինալից 2016 թ․ մարտի 4-ին. Վերցված է 2013 թ․ ապրիլի 16-ին.

Արտաքին հղումներ
----------------

* Статистика выступлений на сайте *national-football-teams.com*(անգլ.)
* Профиль Клауса Вундера на сайте weltfussball.de
* Профиль Клауса Вундера на сайте fussballdaten.de
* Профиль Клауса Вундера на сайте dfb.de
* Профиль Клауса Вундера на сайте kicker.de
* Профиль тренера Клауса Вундера на сайте transfermarkt.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · Fussballdaten.de · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · Գերմանական ֆուտբոլային միություն · ՈւԵՖԱ · Discogs |

 |
***Սանտային որոնելիս***, 2004 թվականի CGI ընտանեկան ֆիլմ։ Ֆիլմի գլխավոր հերոսներն են Հիլարի Դաֆը և նրա մեծ քույրը՝ Հայլի Դաֆը։ Ֆիլմը թողարկվել է 2004 թվականի նոյեմբերի 23-ին Ուիլյամ Ռ․ Կոալչուկի գլխավորությամբ։

Համառոտ ակնարկ
--------------

Անտարկտիդայում ապրում էին պինգվիններ։ Թագավոր Կալվինը և թագուհի Պենելոպեն, որոնք ղեկավարում էին այդ գաղութը, ձու են դնում և, երբ իրենց երկու դուստրերը դուրս են գալիս ձվերից, ծնողները նրանց անվանում են Քրիսթալ և Լուսինդա։ Քույրերը մեծանում են և, անդրանիկության իրավունքի համաձայն մեծ քույրը՝ Քրիսթալը պետք է ժառանգեր հոր ունեցվածքը, իսկ Լուսինդան նախանձում է մեծ քրոջը։ Քույրերի մեջ մեծ անհամաձայնեցումներ և անճշտություններ են ծագում։ Սակայն չնայած այդ տարաձայնություններին, քույրերը փոխզիջման են գնում և որոշում են մեկնել Հյուսիսային բևեռ՝ Սանտա Կլաուսին գտնելու նպատակով։

Նրանք ցանկանում են փրկել Սուրբ Ծնունդը, որին Քրիսթալը հավատացել է նախկինում և կհավատա միշտ։ Փոկին փրկելուց հետո իրենց որոնումների ընթացքում երկու քույրերը հանդիպում են ծովահեններին՝ Քափն Քրագին (ծովատառեխ), Բաքաս Բիլին (արագիլ) և հավալուսնին։

Դերերում
--------

* Հիլարի Դաֆ՝ Արքայադուստր Քրիսթալ
* Հայլի Դաֆ՝ Արքայադուստր Լյուսինդա
* Ջասոն Միկաս՝ Այգեպան Էլֆ
* Քեթլին Բար՝ տիկին Ագոնիսյա/ Միսս Քլաուս/ Թագուհի Պենելոպե/ Քայթ/ Մարկուզ/ Միմի
* Սքոթ Մըքնեյլ՝ Թայմբոմբ Թոմ
* Գարրի Չոլք՝ Դերիդոմիս
* Ֆրենչ Թիքներ՝ Սանտա Կլաուս
* Դայլ Ուիլսոն՝ թագավոր Կալվին
* Նիկոլ Բոումա՝ Քրիստալ երեխա
* Տաբիթա Սթ․ Գերման՝ Լուսիանա երեխա
* Լի Թոքար՝ Մաքս Ֆիլիպ
* Քաթի Ուեսելուք՝ Ուիլյամ Մաիդեն
* Ռիչարդ Նյուման (դերասան)՝ Նարրաթոր

Ընդունում և հայտնիություն
-------------------------

Ֆիլմը ընդհանուր առմամբ ստացել է բացասական արձագանքներ, ընդ որում, հեռուստադիտողները խիստ քննադատել են անիմացիոն ֆիլմը՝ դրա որակի և սցենարի համար։ UltimateDisney-ը գրել է. «Ֆիլմը հաջողված մարտահրավեր չի ունեցել, ներգրավման կամ նույնիսկ զվարճանքի չի արժանացել, բայց դա գունեղ և փոքր-ինչ աշխույժ ֆիլմ է»։ Ֆիլմի ստեղծողները փորձել են նոր շունչ հաղորդել Սանտային, դրդել մարդկանց կրկին հավատալ, և, որ ամենակարևորն է որոնել Սանտային։

Տես նաև
-------

* Ընտանեկան ֆիլմեր

Ծանոթագրություններ
------------------

1. ↑  Crump, William D. (2019). *Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film*. McFarland & Co. էջ 146. ISBN 9781476672939.
2. ↑
3. ↑
4. ↑
5. ↑

Արտաքին հղումներ
----------------

* In Search of Santa(անգլ.) ֆիլմը Internet Movie Database կայքում
* Colorland Animation

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**«Հոգիներ ուտողը»** (անգլ.՝ Devour) — ամերիկյան սարսափ ֆիլմ, նկարահանված 2005 թվականին։

Սյուժե
------

Ջեյք Գրեյը (Ջենսեն Էքլզ)` երիտասարդ տղա է, ով սպանությունների և սեփական անձին վնաս հասցնելու վերաբերյալ տարօրինակ տեսիլքներ է ունենում։
Կոնդրադը (Տիչ Գրանդ) և Դակոտան (Դոմինիկ Սուեյն)` նրա ընկերները, Ջեյքին «Կապող արահետ» (անգլ.՝ The Pathway) կոչվող մի խաղի մեջ են մտցնում։ Նրա երկու ընկերներն էլ մահանում են, սպանելով մնացածին և ինքնասպանություն գործելով։

Մերիսոլի (Շեննին Սոսսամոն)` նրա նոր ընկերուհու շնորհիվ, ով ակնաբուժությամբ է զբաղվում, Ջեյքը հանդիպում է Իվան Ռիսսին (Ուիլյամ Սեդլեր)։ Վերջինս պատմում է, որ իր կինը` Աննա Կիլտոնը, այդ ժամանակ հղի էր իրենց երեխայով, մի աղանդի է միանում, որտեղ սատանային զոհ էին մատուցում։ Այդ ժամանակ Ռիսսան գտել է այդ աղանդը և պարզել է, որ իրականում Աննան սատանային զոհ չէր մատուցվել։ Նա ծննդաբերել է, և նրա երեխան առևանգվել է մահկանացուների կողմից և մեծացել է որպես սովորական մարդ։ Ռիսսան համոզված է, որ «Կապող արահետ»-ը ստեղծվել է այն բանի համար, որ նրանք գտնեն այդ երեխային, իսկ Աննան իրական Սատանան է հանդիսանում։

Ցանկանալով իմանալ թե ինչ է տեղի ունեցել, Ջեյքը իմանում է, որ «Կապող արահետ»-ը կառավարում է Էյդեն Կատեր (Մարտին Կամմինս) անունով մի մարդ իր ծառայողների հետ, որոնց մարմնում դեմոններ կան։ Նրանք օգտագործում են նրան մի կոնկրետ մարդու գտնելու համար։ Վերջի ի վերջո «Կապող արահետ»-ի բոլոր անդամները մահանում են տարբեր ձևերով ինքնասպանություն գործելու պատճառով։

Արդյունքում Ջեյքը հանդիպում է իր կենսաբանական մորը, ով սպանել է նրա խորթ ծնողներին այն նույն տեղում, որտեղ իրենք բաժանվել էին։ Նա իմանում է, որ Մերիսոլը նույն Աննան է, այսինքն Սատանան։ Այն բանից հետո երբ Ջեյքը ցանկանում էր սպանել նրան, Ջեյքին տեսիլք է գալիս այն մասին, թե ինչպես է ինքը ծնվել։ Նա արթնանում է հաջորդ օրը, ամբողջությամբ արյան մեջ թաթախված, նրան ձերբակալում են սեփական ծնողների դաժան սպանության համար։

Դերերում
--------

| Դերասան | Դեր |
| --- | --- |
| Ջենսեն Էքլզ | Ջեյք Գրեյ  Ջեյք Գրեյ  |
| Շեննին Սոսսամոն | Մերիսոլ  Մերիսոլ  |
| Դոմինիկ Սուեյն | Դակոտա Դևոր  Դակոտա Դևոր  |
| Ուիլյամ Սեդլեր | Իվան Ռիսսա  Իվան Ռիսսա  |
| Տիչ Գրանթ | Կոնրադ Դին  Կոնրադ Դին  |
| Մարտին Կամմինս | Էյդեն Կատեր  Էյդեն Կատեր  |
| Ռոբ Ստյուարթ | Ռոսս Նորթ  Ռոսս Նորթ  |
| Ռ. Նելսոն Բրաուն | Ուոլթ  Ուոլթ  |
| Վանդա Կեննոն | Կետի Գրեյ  Կետի Գրեյ  |
| Ջենն Գրիֆֆին | Էնն Կիլտոն  Էնն Կիլտոն  |
| Ալան Էքլզ | Պոլ Կիլտոն  Պոլ Կիլտոն  |

Արտաքին հղումներ
----------------

* «Пожиратель душ»(անգլ.) ֆիլմը Internet Movie Database կայքում Կաղապար:Рейтинг-10
* Пожиратели душ(անգլ.) ֆիլմը Rotten Tomatoes կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Դիանա Խուբեսերյան** (մայիսի 5, 1994(1994-05-05), Երևան, Հայաստան), հայ թեթևատլետ, կարճ տարածությունների վազքի մասնագետ, մարզական լրագրող։ 2010-ականներին հանդես է եկել Հայաստանի ատլետիկայի հավաքականի կազմում, եղել ազգային առաջնությունների հաղթող, մեդալակիր և ռեկորդակիր, մասնակցել է Ռիո դե Ժանեյրոյի ամառային օլիմպիական խաղերին։

Կենսագրություն
--------------

Դիանա Խուբեսերյանը ծնվել է 1994 թվականի մայիսի 5-ին, Երևանում։ Մանուկ հասակում լրջորեն զբաղվել է լողով և 12 տարեկանում անցել է ատլետիկայի։ Մարզվել է մարզիչ Գեղամ Տեր-Գրիգորյանի ղեկավարությամբ։ Ավարտել է Ֆիզիկական կուլտուրայի հայկական պետական ինստիտուտի լրագրության բաժինը։

Միջազգային մակարդակով առաջին անգամ հանդես է եկել 2010 թվականի մրցաշրջանում, երբ Հայաստանի հավաքականի կազմում մասնակցել է Սինգապուրի պատանեկան օլիմպիական խաղերին՝ հանդես գալով 100 մետր մրցավազքում։

2011 թվականին նույն մրցատարածությունում հանդես է եկել Լիլում կայացած պատանեկան աշխարհի առաջնությունում։ 2013 թվականին հանդես է եկել Ռիետիում կայացած Եվրոպայի պատանեկան առաջնությունում՝ 100 մետր մրցավազքում։ 2014 թվականից սկսել է հանդես գալ մեծահասակների մրցապայքարում, մասնավորապես այդ մրցաշրջանում նա աչքի է ընկել Ցյուրիխում ընթացող մեծահասակների Եվրոպայի առաջնությունում 200 մետր մրցավազքում իր ելույթով։ 2015 թվականին մասնակցել է Տալլինում ընթացող Եվրոպայի երիտասարդական առաջնության 100 մետր մրցավազքին, բացի այդ, Կրասնոդարում կայացած մրցաշարում սահմանել է Հայաստանի ազգային ռեկորդ այդ մրցատարածությունում՝ 11,84: 2016 թվականի մայիսին Ալմա Աթայում կայացած մրցումների ժամանակ սահմանել է անձնական ռեկորդներ 100 և 200 մետր տարածություններում՝ համապատասխանաբար 11,59 և 23,18 և մասնակցել Ամստերդամի Եվրոպայի առաջնությանը։ Ապահովելով օլիմպիական որակավորման նորմատիվը՝ իրավունք է ստացել պաշտպանելու երկրի պատիվը Ռիո դե Ժանեյրոյում կայանալիք ամառային օլիմպիական խաղերում, բայց ի վերջո չի կարողացել հաղթահարել նախնական որակավորման փուլը 200 մետր մրցավազքում։

Մարզական կարիերան ավարտել է 2017 թվականի մրցաշրջանի ավարտին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  World Athletics database
2. ↑  «Դիանա Խուբեսերյան. Օլիմպիական խաղերն ամենեւին էլ վախենալու չեն». *sport.mediamax.am* (անգլերեն). Վերցված է 2024 թ․ մարտի 21-ին.
3. ↑  ««Дорога к Рио». Легкоатлетка Диана Хубесерян». Олимпийский комитет Армении. 2016 թ․ հուլիսի 11. Վերցված է 2020 թ․ հոկտեմբերի 14-ին.
4. ↑  «Олимпийская сборная: Диана Хубесерян». sport.mediamax.am. 2016 թ․ հունիսի 14. Արխիվացված օրիգինալից 2018 թ․ փետրվարի 12-ին. Վերցված է 2020 թ․ հոկտեմբերի 14-ին.
5. ↑  Diana Khubeseryan, Biographical information
6. ↑  Диана Хубесерян - անձնական էջը IAAF-ում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · TheSports.org · World Athletics · ՄՕԿ |

 |
**Աստղային դեսանտ. Մարսի դավաճանը** (անգլ.՝ Starship Troopers: Traitor of Mars), լիամետրաժ համակարգչային ֆիլմ, նկարահանված է անիմե ոճով։ Թողարկվել է 2017 թվականին, «Ներխուժում» մուլտֆիլմի ուղղակի շարունակությունն է։

Գլխավոր դերերը հնչյունավորել են Կասպեր Վան Դինը և Դինա Մեյերը, որոնք նկարահանվել են Պաուլ Վերհուվենի «Աստղային դեսանտ» ֆիլմում։
Ամերիկյան կինոասոցիացիայի վարկանիշների համակարգի ռեյտինգային նշանակումն R է, ինչը նշանակում է, որ ֆիլմը դիտելիս 16-ից ցածր անձանց համար պետք է հասուն մարդկանց ներկայություն։

Սյուժե
------

«Ներխուժում» ֆիլմի իրադարձություններից հետո գեներալ Ջոնի Ռիկոյի կոչումն իջեցվում է մինչև գնդապետ, և ուղարկվում է Մարսի արբանյակ` երիտասարդ զինվորներին նախապատրաստելու համար։ Ի դժբախտություն Ռիկոյի` այս երիտասարդ զինվորներն իր մոտ վերապատրաստում անցած զինվորներից վատագույնն են։ Քանի որ Մարսը պատերազմական գոտիներից հեռու է, մոլորակի բնակիչները անակնկալի են գալիս սարդակերպերի հարձակումից։ Ռիկոն նորեկների իր խմբի հետ պետք է հետ մղեր հարձակումը։ Միևնույն ժամանակ ամերիկացի օդաչու Էմի Սինփը ցանկանում էր ոչնչացնել մոլորակը և մեղքը գցել Ջոնիի ընկեր, հետախուզության նախարար Կարլ Ջենկինսի վրա։

Դերերը հնչյունավորել են
-----------------------

* Կասպեր Վան Դին՝ գնդապետ Ջոն Ռիկո, Մարսում բջջային հետևակի հրամանատար
* Դինա Մեյեր՝ Դիզզի Ֆլորես, հայտնվում է Ջոնիի հալյուցինացիայի տեսքով
* Ջասթին Դորան՝ Կարլ Ջենկինս, հետախուզության նախարար, Ջոնիի դպրոցական տարիների ընկերը
* Լյուսի Քրիստիան՝ Կարմեն Իբանեզ, «Ջոն Ուորդեն» նավի նավապետ-օդաչու
* Էմիլի Նևես՝ օդային մարշալ Էմի Սնափ, կառավարում է Դաշնային նավատորմը

Ծանոթագրություններ
------------------

1. ↑
2. ↑  Squires, John (2017 թ․ օգոստոսի 11). «Arachnids Overwhelm in New 'Starship Troopers: Traitor of Mars' Trailer». *Bloody Disgusting*.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · AniDB · FilmAffinity · Internet Movie Database · Rotten Tomatoes |

 |
**Սերգեյ Ալեքսանդրովիչ Օռլով** (ապրիլի 20, 1989(1989-04-20), Ozyory, Մոսկվայի մարզ, ՌԽՖՍՀ, ԽՍՀՄ),ռուս ֆուտբոլիստ, հարձակվող։

Կարիերա
-------

ԴՅՈՒՇ (Օզերի) աշակերտ։ Ֆուտբոլով լրջորեն սկսել եմ զբաղվել միայն 13 տարեկանում։ Առաջին մարզիչ՝ Վիկտոր Իվանովիչ Պրոզորով։ Երկրորդ դիվիզիոնում հանդես եկող «Ռյազանի» հիմնական կազմում ամրապնդվելու անհաջող փորձից հետո մի քանի տարի հանդես է եկել սիրողական մակարդակով, որտեղ ցուցադրել է իր ռմբարկուական ունակությունները։ 2013-ի հունիսին Օռլովը վերադարձավ մասնագիտական մակարդակ՝ պայմանագիր կնքելով Իվանովսկու «Տեքստիլագործի» հետ։ Երեք տարի անց կարճ ժամանակով մեկնել է «Սոչի», սակայն թիմի հետ ունեցած խնդիրների պատճառով շուտով վերադարձել է «Տեքստիլշչիկ», եղել է թիմի առաջատարներից մեկը։ Առաջնությունում անցկացրել է 125 հանդիպում, խփել է 34 գոլ։ «Տեքստիլշչիկում» խաղացել է Դմիտրի Պարֆյոնովի, Ռավիլ Սաբիտովի, Վադիմ Եվսեևի և Դենիս Բոյարինցևի ղեկավարությամբ։

2018 թվականի ամռանը տեղափոխվել է Վորոնեժի ՖՆԼ «Ֆակել» ակումբ, սակայն դեկտեմբերին լքել է թիմը՝ 16 խաղում ոչ մի անգամ գոլ չխփելով։ 2019 թվականից հանդես է եկել հայկական առաջին դիվիզիոնի «Վեստ Արմենիա» ակումբում։ Նրա կազմում աչքի է ընկել մեծ արդյունավետությամբ։ 2021 թվականի օգոստոսին պայմանագիր է կնքել տեղի Պրեմիեր լիգայի նորեկ «Նորավանքի» հետ։ Նորամուտը նշել է օգոստոսի 20-ին «Արարատ-Արմենիայի» դեմ խաղում (0:2). 64-րդ րոպեին փոխարինել է Էրիկ Պետրոսյանին։

2022 թվականի հուլիս-օգոստոս ամիսներին խաղացել է Նովգորոդի «Էլեկտրոնում», պրոֆեսիոնալ մակարդակով խփել է նորընծա ակումբի առաջին գոլը։ Ակումբը լքել է սեպտեմբերին՝ ընտանեկան հանգամանքներով։

Ձեռքբերումներ
-------------

* Հայաստանի Գավաթակիր (1). 2021/22.
* ՊՖԼ առաջնության արծաթե մեդալակիր, գոտի/խումբ «Արևմուտք» (2)։ 2013/14, 2017/18:
* ՊՖԼ առաջնության բրոնզե մեդալակիր, «Արևմուտք» խումբ (2). 2016/17.

Ծանոթագրություններ
------------------

1. ↑  Сергей Орлов: «Мне необходим забитый мяч»
2. ↑  Трансферные новости /// официальный сайт «Текстильщика» 13.06.2013 г.
3. ↑  Футболист Сергей Орлов вернулся в ивановский «Текстильщик»
4. ↑  Сергей Орлов: из Сочи — в Иваново /// «Ивановская газета». № 65 за 19.08.2016 г.
5. ↑  «Текстильщик» 2013/14
6. ↑  «Текстильщик» 2014/15
7. ↑  «Текстильщик» 2015/16
8. ↑  «Текстильщик» 2016/17
9. ↑  «Текстильщик» 2017/18
10. ↑  Из воронежского «Факела» ушел нападающий Сергей Орлов
11. ↑  20.08.2021 г. «Нораванк» — «Арарат-Армения» — 0:2. Протокол матча на сайте Transfermarkt
12. ↑  От ворот поворот
**Անազնիվ ճանապարհով** (իսպ.՝ A la mala), 2015 թվականի մեքսիկական սիրային կատակերգություն, որի ռեժիսորը Պեդրո Պաբլո Իբարան է, իսկ պրոդյուսերը՝ Խորխե Արագոնը։ Ֆիլմի սցենարիստներն են Իսա Լոպեսը և Արի Ռոսենը։ Գլխավոր դերերում հանդես են գալիս Մաուրիսիո Օչմանը և Այսլին Դերբեսը։ Ֆիլմն ստացել է քննադատների տարբեր արձագանքներ։

Սյուժե
------

Մարիա Լաուրա Մեդինան՝ ընկերների համար ուղղակի Մալան, խելացի և գեղեցիկ աղջիկ է, որն ստացել է դերասանական դասական կրթություն՝ մասնակցելով թատերական արվեստի բոլոր հնարավոր կուրսերին։ Չնայած դրան աղջիկը չի կարողանում նույնիսկ փոքր դեր ստանալ գովազդային հոլովակում։ Իսկ բանը նրանում է, որ Մալան միշտ իր կարծիքն ունի այն մասին, թե ինչպես պետք է խաղալ, ինչը չի կարող ուրախացնել ռեժիսորներին։ Նա իր ապրուստը վաստակում է՝ ստուգելով երիտասարդ տղամարդկանց հավատարմությունը, որին վարձել են նրանց ընկերուհիները կամ ապագա կանայք։ Արդյունքում, Մալային սկսում են անվանել «Մալու», որն իսպաներենից թարգմանաբար նշանակում է «վատ, չար»։ Աղջիկը կարող է միայն հպարտանալ, որ շտապ ստանում է անհրաժեշտ արդյունքը՝ երբեք ինտիմ հարաբերությունների մեջ չմտնելով նրանց հետ։

Դերասանական կազմ
----------------

* Մաուրիսիո Օչման - Սանտյագո
* Այսլին Դերբես - Մարիա Լաուրա «Մալա» Մեդինա
* Կատերին Պապիլ - Կիկա
* Լուիս Արիետա - Պաբլո
* Դանիելա Շմիդտ - Պատրիսիա
* Խուան Դիեգո Կովարուբիաս - Ալվարո
* Խոսե Ռոն - Խերոնիմո
* Իվան Սանչես - Ռաֆա
* Իգնասիո Կասանո - Դանիի ընկեր
* Մանե դե լա Պարա - բարմեն
* Ալտայիր Խարաբո - Սուսանա
* Էուխենիո Դերբես - կամեո
* Պատրիսիո Բորխետի - կամեո

Քննադատություն
--------------

Ֆիլմն արժանացել է քննադատների տարբեր արձագանքների։ Rotten Tomatoes կայքում ֆիլմը, 7 կարծիքի հիման վրա, ունի 43 % հավանության ցուցանիշ՝ 10-ից հավաքել 5,8։ Կարծիքներից մեկում նշվում է, որ ֆիլմը «բարոյականության վարպետորեն նուրբ ու սուր ուսումնասիրություն է»։

*The News Tribune-ը* գրում է. ««Անազնիվ ճանապարհով» ֆիլմը սկսվում է խոստումնալից և ավարտվում բավականին լավ, որպեսզի արդարացնի ժամանակի կորուստը։ Դա այն նույն ձանձրալի, շաբլոնային mediados pelicula-ն է (ֆիլմի կեսերը), որն աղը ծծում է ուղիղ տեկիլայի բաժակից և այն դարձնում կուլ տալու համար չափազանց հին բանի»։

Ծանոթագրություններ
------------------

1. ↑
2. ↑  *Для бедных* (ռուսերեն), Վերցված է 2022-05-21-ին(չաշխատող հղում)
3. ↑  «Falling for Mala (2015)». *Rotten Tomatoes*. Fandango Media. Վերցված է 2021 թ․ հուլիսի 23-ին.
4. ↑  Moore, Roger (2015 թ․ փետրվարի 24). «Movie review: 'A La Mala' star isn't cruel enough to cut it in this Mexican romantic comedy». *The News Tribune*. The McClatchy Company. Արխիվացված է օրիգինալից 2015 թ․ փետրվարի 27-ին. Վերցված է 2015 թ․ փետրվարի 26-ին.

Արտաքին հղումներ
----------------

* «Անազնիվ ճանապարհով (ֆիլմ)»(անգլ.) ֆիլմը Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
Անվան այլ կիրառումների համար տե՛ս՝ Ալբերտ Մնացականյան (այլ կիրառումներ)

**Ալբերտ Սմբատի Մնացականյան** (փետրվարի 23, 1930(1930-02-23), Երևան, ԽՍՀՄ - սեպտեմբերի 30, 1996(1996-09-30), Երևան, Հայաստան), հայտնի հայ և խորհրդային մարզիկ, դասական (հունա-հռոմեական) ըմբշամարտի մարզիչ։

Կենսագրություն
--------------

1947 թվականին լրջորեն տարվել է դասական ըմբշամարտով և սկսել մարզվել Սարգիս Վարդանյանի ղեկավարությամբ։

1956 թվականին ավարտել է Ֆիզիկական կուլտուրայի հայկական պետական տեխնիկումը։ Հայկական ԽՍՀ բազմակի չեմպիոն, «Դինամո» ԵԱ-ի առաջնության հնգակի չեմպիոն, 1961 թվականի ԽՍՀՄ առաջնության բրոնզե մեդալակիր, ԽՍՀՄ սպորտի վարպետ (1953 թվական)։

1966 թվականից ՀԽՍՀ վաստակավոր մարզիչ։ 1982 թվականից ԽՍՀՄ վաստակավոր մարզիչ։ 1975-1991 թվականներին ՀԽՍՀ «Դինամո» մարզական ըմբշամարտի ավագ մարզիչ։ Տարբեր տարիներին գլխավորել է դասական(հունա-հռոմեական) ըմբշամարտի Հայաստանի հավաքականը որպես գլխավոր մարզիչ, մասնակցել է «Դինամո» Համամիութենական կամավոր ֆիզկուլտուրային մարզական միության կենտրոնական խորհրդի և ԽՍՀՄ հավաքականի մարզիկների պատրաստմանը։ Կրթել է ավելի քան 50 սպորտի վարպետներ, միջազգային կարգի սպորտի վարպետներ և ԽՍՀՄ սպորտի վաստակավոր վարպետներ։ Եղել է ԽՍՀՄ, Եվրոպայի և աշխարհի բազմակի չեմպիոններ Բենուր Փաշայանի և Ալֆրեդ Տեր-Մկրտչյանի անձնական մարզիչը։ Պարգևատրվել է ԽՍՀՄ և Հայկական ԽՍՀ կառավարական պարգևներով։

Հիշատակ
-------

Ալբերտ Մնացականյանի հուշատախտակը1997 թվականից անցկացվում են հունահռոմեական ոճի ըմբշամարտի Ալբերտ Մնացականյանի հուշամրցաշարեր։

Աբովյան փողոցի տներից մեկի պատին, որտեղ ապրել է Ալբերտ Մնացականյանը, 2018 թվականին տեղադրվել է հուշատախտակ։

Տես նաև
-------

* Բենուր Փաշայան

Ծանոթագրություններ
------------------

1. ↑  Studio One. «Сводная информация - ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅՈՒՆ». www.police.am. Վերցված է 2018 թ․ հոկտեմբերի 18-ին.
2. ↑  «Памяти наставника». www.golosarmenii.am. Վերցված է 2018 թ․ հոկտեմբերի 18-ին.
3. ↑  Երևանում բացվեց անվանի ըմբիշի հուշատախտակը

Գրականություն
-------------

* Мягченков Н. И. *Классическая и вольная борьба: Справочник. — М.: Физкультура и спорт, 1984. — стр.198,232 — 240 с.*
* Черневич Г. Л. 50 лет «Динамо».— М.: Физкультура и спорт, 1973 г. — стр.305 — 352с.
* Есаян Р. М. «50 лет „Динамо" Армении». — изд."Айастан", Ереван 1977 г. — стр.94 — 152 с.

Արտաքին հղումներ
----------------

* «Мнацаканян Альберт Сумбатович — Энциклопедия фонда «Хайазг»» (ռուսերեն). ru.hayazg.info. Վերցված է 2018 թ․ հոկտեմբերի 18-ին.
* Կտեղադրվեն Սերգեյ Մերգելյանի և Սեն Արևշատյանի հիշատակը հավերժացնող հուշատախտակներ
* Сегодня в центре Еревана, на стене дома… — Журнал АРМЕНИЯ ТУРИСТИЧЕСКАЯ | Facebook
* Երևանում բացվեց անվանի ըմբիշի հուշատախտակը
**Կենսաբազմազանության խախտում**, բուսական և կենդանական աշխարհների տեսակների աղքատացումը շրջակա միջավայրի վրա մարդահարույց ազդեցության հետևանքով։

Վերջին հազարամյակների ընթացքում մարդահարույց ազդեցությունը շրջակա միջավայրի վրա անհամեմատ աճել Է՝ հիմնականում անտառային պաշարների և կերահանդակների անխնա օգտագործման հետևանքով։ 1920 թվականից հիմնախնդիրն ավելի Է սրվել՝ կապված բնակչության աճի և բնակավայրերի ու արդյունաբերական ձեռնարկությունների ընդլայնման հետ, որն իր հերթին ուժեղացրել Է մարդահարույց ազդեցությունն ամբողջ էկոհամակարգի վրա։

Կենսաբազմազանության խախտումը Հայաստանում
----------------------------------------

Ներկայումս Հայաստանում կենսաբազմազանության խախտումը հասել Է տագնապալի ծավալների, վտանգված են նույնիսկ Հայաստանի Կարմիր գրքում գրանցված շատ բուսատեսակներ և կենդանատեսակներ (կենի, սոսի, հովազ, իշխան և այլն)։ Սննդի բնական պաշարների կրճատման և բնադրավայրերի ոչնչացման հետևանքով խիստ աղքատացել Է թռչնաշխարհը։ Գիլլիի և այլ ճահճուտների (մոտ 10 հզ. հյուսիսում) չորացման, Սևանա լճի մակարդակի իջեցման հետևանքով խոր ու անդառնալի փոփոխություններ են տեղի ունեցել։ Բնակմիջավայրի կորստի և կերային պաշարների նվազման պատճառով խիստ կրճատվել Է չվող թռչունների քանակությունը, վտանգավոր եզրագծի Է հասել նաև լճի ձկնաշխարհը, նվազել են ավազանի կաթնասունների և սողունների տեսակային կազմն ու քանակը։

Անասնապահության սխալ կազմակերպումը էական ազդեցություն է թողել բնական կենսաբազմազանության վրա։ Անասունների ջրման կենտրոնացված տեղերում արոտավայրերի բուսածածկույթը տրորվել ու դեգրադացվել է։ Մարդու անհեռատես գործունեության և կլիմայի չորացման հետևանքով Հայաստանում անտառածածկ տարածքների կրճատումից բացի, փոխվել են ծառատեսակային կազմը և տարածքները, ծառուտները կորցրել են իրենց բնական վերականգնման ունակությունը, իջել Է արտադրողականությունը, ակտիվացել են էրոզային երևույթները, խախտվել է անտառի ջրային ռեժիմը։ Անտառազուրկ լեռնալանջերում ակտիվ էրոզային շարժընթացների հետևանքով մեծացել է սելավների և սողանքների առաջացման հավանականությունը։

Կենսաբազմազանության խախտման վրա բացասաբար է ազդում նաև արդյունաբերության բուռն զարգացումը, որը պատճառ է դարձել նոր հողատարածքների օտարման, բնական լանդշաֆտների խախտման, հողերի, օդային և ջրային ավազանների աղտոտման։

Զբոսաշրջության տարածքային ոչ արդյունավետ կազմակերպման հետևանքով շրջակա միջավայրում տրորվել է հողածածկը՝ փոխվել են հողագրունտի ֆիզմեխանիկական կառուցվածքը, քիմիական բաղադրությունը, ջրաջերմային ռեժիմը։ Տարածքների օգտագործման, կառուցապատման և աղտոտման հետևանքով մասամբ վերացել են բազմաթիվ կենդանիների բնակմիջավայրերն ու բույսերի աճելավայրերը։ Ծաղկաձորի, Մարմարիկի հովտի, Դիլիջանի, Բյուրականի անտառային լանդշաֆտների վերին և ստորին սահմանները կրճատվել են, ծառուտները նոսրացել, սկսվել են ակտիվ էրոզային շարժընթացներ։

Տես նաև
-------

* Կենսաբանական բազմազանություն

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Պաոլո Իաշվիլի** (վրաց.՝ პაოლო იაშვილი, հունիսի 17 (29), 1895, գյուղ Արգվեթի (այժմ՝ ՎԽՍՀ Սաչխերեի շրջանում) - հուլիսի 22, 1937, Թբիլիսի), վրացի խորհրդային բանաստեղծ, հասարակական գործիչ։

Կենսագրություն
--------------

Սովորել է Քութայիսի դասական գիմնազիայում և Լուվրի արվեստների ինստիտուտում։ 1915 թվականին հիմնադրել է վրացական սիմվոլիստների «Երկնագույն եղջյուրներ» գրական խմբակը, 1916 թվականին խմբագրել համանուն ամսագիրը («Ցիսպերի ղանցեբի»)։ Վաղ շրջանի ստեղծագործություններում արտահայտել է բողոք՝ ընդդեմ բուրժ․ իրականության։ Իաշվիլին ողջունել է սովետական իշխանության հաստատումը, բանաստեղծություններ նվիրել նոր Վրաստանին։ Գեղարվեստական կատարելությամբ աչքի են ընկնում «Լենին» (1924), «Սամզորիի շինարարներին» (1934) բանաստեղծությունները։ «Նոր Կոլխիդա» շարքը փառաբանումն է սոցիալիզմ կառուցողների։ Ժողովուրդների բարեկամությունն է երգել «Հովհաննես Թումանյանին» (1923), «Ուկրաինուհու երգը» (1934) և այլ բանաստեղծություններում։ Առաջին ժողովածուն լույս է տեսել 1955 թվականին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Սրտի ձայն, Վրաց բանաստեղծները Հայաստանին և հայերին, Երևան-Թբիլիսի, «Հայաստան» և «Սաբճոթա Սաքարթվելո» հրատարակչություններ, 1970

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1056168137 · ISNI: 0000000024679282 · LCCN: n81037398 · VIAF: 30856232 · WorldCat VIAF: 30856232 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 118)։*  |
**«Եկեք աղտոտենք»** (անգլ.՝ Let's Pollute!), ամերիկյան կարճամետրաժ երգիծական մուլտֆիլմ։ 2011 թվականի «Օսկարի» հավակնորդ «Լավագույն անիմացիոն կարճամետրաժ ֆիլմ» անվանակարգում։

Արտադրություն
-------------

Մուլտֆիլմի ստեղծումը տևել է ավելի քան երեք տարի, ստեղծել է հիմնականում Ջիֆվի Բոդոի տան ստուդիայում, որը հանդես է եկել որպես ռեժիսոր, սցենարիստ, պրոդյուսեր, անիմատոր և կոմպոզիտոր։ Շատ պատկերներ նկարվել են թղթի վրա մատիտով, և հետո սկանավորվել հետագա մշակման և մոնտաժման համար։

Մուլտֆիլմը ստեղծվել է գիտահանրամատչելի կրթական մուլտֆիլմերի ոճով, արտադրվել է ԱՄՆ-ում 1950-ականներին և 1960-ականներին։ Կադրից դուրս պատմողը Ջիմ Թորնթոնն է։

Սյուժե
------

Մուլտֆիլմը սատիրիկ ձևով պատմում է շրջակա միջավայրի աղտոտման մասին, կոչ է անում աղտոտել այն և խորհուրդներ է տալիս, թե ինչպես դա անել ավելի հաջող։ Պատմությունը սկսվում է առաջին իսպանացիների՝ ամերիկյան մայրցամաք իջնելու ժամանակից, դրան հաջորդում են գոլորշու մեքենաների ստեղծումը, մեքենայի հայտնագործությունը, թռիչքը դեպի տիեզերք։ Խորհուրդ է տրվում ամեն ինչ թափել, կոտրել, անտեսել աղբ առանձնացումը, սնունդը փաթեթավորել մեծ քանակությամբ փաթեթների մեջ, խորհուրդ է տրվում ոչինչ չօգտագործել երկու անգամ։

Մրցանակներ և անվանակարգեր
-------------------------

* 2009՝ Օռլանդոյի կինոփառատոնում լավագույն մուլտֆիլմ
* 2010՝ Big Muddy Film Festival-ում լավագույն մուլտֆիլմ
* 2011՝ «Օսկարի» հավակնորդ «Լավագույն կարճամետրաժ ֆիլմ» անվանակարգում
* 2011՝ *Spokane International Film Festival*-ում *Silver SpIFFy* «Անիմացիա» անվանակարգում

Ծանոթագրություններ
------------------

1. ↑
2. ↑
3. ↑  Orlando Film Fest-all the winnersԱրխիվացված 2009-11-16 Wayback Machine, *blogs.orlandosentinel.com*, 10 ноября 2009
4. ↑  Best of the 32nd, *bigmuddyfilmfestival.wordpress.com*, 14 июня 2010
5. ↑  awards IMDB
6. ↑  Spotlight: CdA’s Owens achieves visual success in Hollywood, *spokesman.com*, 13 февраля 2011

Արտաքին հղումներ
----------------

* Պաշտոնական կայք (անգլ.)
* Մուլտֆիլմի մասին ակնարկ (անգլ.) *wired.com* կայքում
* Մուլտֆիլմի մասին (ռուս.) *kinonews.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · FilmAffinity · Internet Movie Database |

 |
**Վաչագան**, գյուղ Հայաստանի Սյունիքի մարզի Կապանի տարածաշրջանում, Կապան քաղաքից մոտ 6 կմ հարավ-արևմուտք, Խուստուփ լեռան ստորոտին, Վաչագան գետի ակունքի մոտ։

Նախկինում ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ 1930-ական թթ. Վաչագան Վերինը և Վաչագան Ներքինը ձուլվեցին, իսկ հետագայում երկուսը միասին մտել են Կապանի շրջանագծի մեջ մեկ անվան տակ՝ Վաչագան։

Պատմություն
-----------

Համագյուղացիների հուշերից օգտվելով, Հրաչ Նուրիջանյանը «Վաչագան» գրում հայտնում է, որ շրջակա փոքր բնակավայրերից ձևավորվել է գյուղը։ Այդ բնակավայրն էին Քոլը, Պեյին ձորը, Ղուրչիկը, Ղրբանցը։ Մի առաջնորդ Վաչագան անունով հավաքել է այդ բնակավայրերի բնակիչներին, նրանց բնակեցրել այս գեղատեսիլ ու անառիկ վայրում և կոչել իր անունով։

Գյուղը անվանի գերդաստանների հայրենիք է այստեղ հիմնավորվել ու գործել են Նուրիջանյանները, Վեզիրյանները, Ղազարյանները, Ղոնյանները, Նազարեթյանները։ Նուրիջանյանները հայտնի առևտրականներ են եղել, նրանց քարավանները հասել են Միջին Ասիա, Հյուսիսային Կովկաս։

1878 թվականից գյուղում գործել է մասնավոր դպրոց։ Դասերը ընթանում էին Ալեքսանդր Նուրիջանյանի տանը։ Ուսումը վաչագանցիների համար հրատապ պահանջ էր դարձել. յուրաքանչյուր վաչագանցի հետևում էր լուսավորության գործին, ցանկանում կրթություն ստանալ։ Գյուղացիներից մեկը դպրոց կառուցելու համար գյուղի հարավային մասում նվիրեց մի կտոր հողաբաժին։

1913 թվականին եկեղեցու ունեցած 2500 ռուբլով բաքվաբնակ Փարսադան Նուրիջանյանի նախաձեռնությամբ և հոգաբարձուների խորհրդի հանգանակած միջոցներով շահագործման հանձնվեց դպրոցի մասնաշենքը։ Նոր մասնաշենքը 1927 թվականին կառուցվեց իրանաբնակ վաչագանցի Արսեն Նուրիջանյանի միջոցներով։

Ըստ Ղևոնդ Ալիշանի, նոր հարկացուցակով (1781 թ.) Վաչագանը Տաթևի վանքին տալիս էր 2200 դահեկան պտղի հարկ։

Հուշարձաններ
------------

* Երկրորդ աշխարհամարտում զոհված վաչագանցիներին նվիրված հուշարձան, կառուցվել է 1968 թ.
* Սոս Նուրիջանյանի արձանը
* Հացին աղբյուր, գտնվում է հին Քոլվա գյուղատեղիում
* Բալնոյ աղբյուր, գտնվում է Հացին աղբյուրի մոտ
* Քամ խաչ, գտնվում է գյուղից ներքև, Վաչագան գետի ափին
* X-XI դդ. եկեղեցի, գտնվում է հին Քոլվա գյուղատեղիում
* Քարայր-ուխտատեղի, որի մուտքի մոտ կան խաչքարեր
* Միաթռիչք կամուրջ, որը կապում է Վաչագանը Բաղաբուրջի հետ (կառուցվել է 1870 թ. գտնվում է Վաչագան գետի վրա)
* Արցախյան պատերազմում զոհված վաչագանցիներին նվիրված հուշաղբյուր, որը գտնվում է գյուղի կենտրոնում (1995 թ.)

Պատկերասրահ
-----------

Սոս Նուրիջանյանի արձանը (քանդակագործ՝ Մարատ Նուրիջանյան)
Նվիրված Հայրենական մեծ պատերազմի զոհերի հիշատակին հուշարձան

Ծանոթագրություններ
------------------

1. ↑  *Հայաստանի և հարակից շրջանների տեղանունների բառարան*. Vol. 4. էջ 763.
2. ↑  «Վաչագան. Կապանի գյուղաշխարհը».
3. ↑  «1878 թվականից Վաչագան գյուղում, որը գտնվում է Խուստուփ լեռան ստորոտին, գործել է մասնավոր դպրոց».
4. ↑  «Վաչագան».
Հայաստանում աճեցված պտուղներ
Դեղձենի Արարատյան դաշտում
**Պտղաբուծություն**, գիտություն պտղատու բույսերի կենսաբանական, տնտեսական առանձնահատկությունների, ագրոտեխնիկայի, սորտերի ուսումնասիրության և ընտրասերման հարցերի մասին։

Պտղաբուծությունը Հայաստանում
----------------------------

Հիմնական հոդված՝ Պտղաբուծությունը Հայաստանում
Հայաստանը պտղաբուծության հնագույն երկիր է։ Մի շարք բնակավայրերում (Արմավիր, Շենգավիթ, Գառնի) հայտնաբերվել են 6-3 հազար տարվա վաղեմության ծիրանի, դեղձի, սալորի, խաղողի սերմեր։ Հայկական լեռնաշխարհում պտղաբուծությունը առանձնապես զարգացել է մ. թ. ա. 11- մ. թ. I դարերում։ Հայաստանի պտղաբուծության մասին հիշատակել են Հերոդոտոսը (մ. թ. ա. 5-րդ դարում), Ստրաբոնը (մ. թ. ա. 1-ին դար), Ագաթանգեղոսը (5-րդ դար), Մովսես Խորենացին (5-րդ դար), Անանիա Շիրակացին (7-րդ դար), Ստեփանոս Օրբելյանը (13-րդ դար) և ուրիշներ։ Հազարամյակների ընթացքում ժողովրդական ընտրասերման միջոցով ստացվել են ծիրանենու, դեղձենու, կեռասենու, խնձորենու, տանձենու, ընկուզենու բազմաթիվ արժեքավոր սորտեր։ Արարատյան, նախալեռնային, հյուսիսարևելյան և Զանգեզուրի գոտիներում հիմնականում մշակում են ծիրանենի, դեղձենի, սալորենի, նախալեռնային և Զանգեզուրի գոտիների 1000-1500 մ բարձրություններում, Լոռի-Փամբակի և մասամբ լեռնային շրջաններում՝ խնձորենի և տանձենի։

2004 թվականին Հայաստանում պտղահատապտղային տնկարկների տարածքը կազմել է 25,7 հզ. հա, բերքատվությունը՝ 48,1 ց/հա, համախառն բերքը՝ 103,1 հզ. տ։ Հայաստանում պտղաբուծության գիտական հարցերով զբաղվում են Խաղողապտղագինեգործության գիտական կենտրոնում և ՀՊԱՀ-ում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
*Վիքիպեդիայում կան հոդվածներ Պետրոսյան ազգանունով այլ մարդկանց մասին։*

**Նազար Պետրոսյան** (հունիսի 6, 1951(1951-06-06), Մարի, Թուրքմենական ԽՍՀ, ԽՍՀՄ), հայ ֆուտբոլիստ (հարձակվող), սպորտի վարպետ։

Նազար Պետրոսյանը տեխնիկապես լավ պատրաստված, արագաշարժ ֆուտբոլիստ է, խաբսի և փոխանցման վարպետ։

Կարիերան
--------

1970-1977 և 1982-1984 թթ. Երևանի «Արարատի» կազմում հանդես է եկել ԽՍՀՄ առաջնության բարձրագույն խմբում։ Անցկացրել է 216 խաղ, խփել 21 գոլ։ Խաղացել է նաև ԲԿՄԱ (1978-1980) և Կրասնոդարի «Կուբան» (1981) թիմերում։

1973 թվականին ԽՍՀՄ չեմպիոն, 1976 թվականի գարնանային առաջնության արծաթե մեդալակիր, 1973 և 1975 թթ. ԽՍՀՄ գավաթակիր։

Հանդես է եկել ԽՍՀՄ պատանեկան, երիտասարդական և գլխավոր (3 խաղ) հավաքականներում։

Եղել է ԽՍՀՄ առաջնության առաջին խմբի մասնակից Աբովյանի «Կոտայքի» խաղացող մարզիչ (15 խաղ, 2 գոլ)։ Հետագայում մարզչական-կազմակերպչական աշխատանքի է անցել Ռուսաստանում։

2013 թ. հոկտեմբերի 10-ին Հայկական ֆուտբոլի զարգացման գործում ներդրած նշանակալի ավանդի և ձեռք բերած փայլուն նվաճումների համար պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։

Աղբյուրներ
----------

1. 1 2  Transfermarkt.com(բազմ․) — 2000.
2. ↑  *Ֆուտբոլի հանրագիտարան*. Երևան: «Գևորգ-Հրայր» ՍՊԸ. 2005. էջ էջ 84.
3. ↑  «Հայրենիքին մատուցած ծառայությունների համար» 1-ին աստիճանի մեդալով պարգևատրելու մասին

Ծանոթագրություններ
------------------



|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Transfermarkt (խաղացող) · worldfootball.net (խաղացող) |

 |
**«Ապրիլյան անձրևներ»** (անգլ.՝ April Showers), ամերիկական անկախ ֆիլմ, որի սցենարիստ և ռեժիսոր Էնդրյու Ռոբինսոնի սյուժեն ոգեշնչվել է 1999 թվականի ապրիլի 20-ին և հետագա օրերին Կոլումբայն» դպրոցում տեղի ունեցած իրադարձություններով։ Հրաձգությունների ժամանակ Ռոբինսոնը «Կոլումբայնում» ավագ դպրոցական էր։

Սյուժե
------

Պատմությունը պատմում է հրաձգությունից հետո դպրոցում ապրող խմբի մասին։ Շոն անունով տղան համարվում է ֆիլմի գլխավոր հերոսը։ Հրաձգության ժամանակ իր սիրեցյալը զոհվում է ու հետագայում նկարագրում է նրա կյանքը։ Բացի դրանից ֆիլմում ներկայացվում են ուրիշ անձանց պատմություններ։ Օրինակ` Ջեյսոն անունով տղան, որին ԶԼՄ-ները հերոս էին անվանում և որի լուսանկարը բոլոր թերթերի շապիկներին։ Իրադարձություների մյուս մասնակցին` Նիկին, որը ընկերություն էր անում կրակողների վրա, հիմա նույնպես մեղադրում են տեղի ունեցածի մեջ։

Դերերում
--------

* Քելլի Բլատց` *Շոն Ռայան*
* Դերիլ Սաբարա` *Ջեյմսոն Գեյթս*
* Էլլեն Ուգլոմ` *Էյփրիլ Լոորեն*
* Ջանել Պերիշ` *Վիկի*
* Իլեյշն Դուգլաս` *Սալլի Ռիդման*
* Թոմ Արնոլդ` *Մարտին Բլեքուելլ*
* Ռեյչել Լյան` *Ջեսսիկա*
* Շոն Դարրի` *Նիկ*
* Բրայան Մակ-Կլար` *Ջոնաթան*
* Նինա Ռաուշ` *Սեմ*
* Մարկ Արնոլդ` *Շոնի հայրը*
* Բլենդա Օ Բրայան` *Հելեն Մանն*
* Ուիլյամ Գրիննան` *Մայք*

Տես նաև
-------

Դպրոցներում հրաձգությունների մասին գեղարվեստական ֆիլմեր`

* «Ամերիկայի սիրտը» (2002)
* «Փիղ» (2003)

Ծանոթագրություններ
------------------

1. ↑  Internet Movie Database — 1990.
2. ↑  Story Արխիվացված 2010-09-21 Wayback Machine(անգլ.) на официальном сайте фильма

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes |

 |
**«Նոյեմբեր»** (անգլ.՝ November), 2004 թվականի հոգեբանական թրիլլեր ՝ ռեժիսոր Գրեգ Հարիսոն։

Սյուժե
------

Նոյեմբերի 7-ի երեկոյան լուսանկարիչ Սոֆին (Քորթնի Քոքս) և նրա ընկեր փաստաբան Հյուն (Ջեյմս Լեգրոս) գնացել են չինական ռեստորան ճաշելու։ Տան ճանապարհին Հյուն խանութ է մտնում Սոֆիի համար քաղցրավենիք գնելու համար։ Խանութում կրակոցների ժամանակ նա մահանում է։ Սոֆին ընկնում է խորը ընկճախտի մեջ և չի կարողանում ջնջել մահացածի ձայնը պատասխանող մեքենայից։ Նա խորհրդակցում է իր հոգեբույժ դոկտոր Ֆեյնի (Նորա Դան) հետ`անընդհատ գլխացավերի մասին, որից նա տառապում է Հյուի մահվան օրից։ Սոֆին ասում է, որ ցավերը սկսել են անհանգստացնել նրան նախքան խանութում տեղի ունեցած միջադեպը, և որ նա սեռական կապ է ունեցել գործընկերոջ ՝ Ջեսիի (Մայքլ Իլի) հետ։

Քոլեջի ուսանողական նախագիծը դիտելիս, որտեղ նա դասավանդում է, Սոֆին տեսնում է նոյեմբերի 7-ին այդ խանութի լուսանկարը։ Նա կապվում է քննիչ Ռոբերտսոնի (Նիք Օֆերման) հետ, ով տարակուսել է նախագծում այս սլայդի առկայությունից։ Սոֆիին շարունակում է տանջել գլխացավերը, և նա սկսում է իր տանը լսել տարօրինակ աղմուկ և հեռախոսով խորհրդավոր ձայներ։ Ավելի ուշ Ռոբերտսոնը հայտնաբերեց, որ լուսանկարի համար վճարել են Սոֆիի վարկային քարտով։

Հետևաբար, Սոֆին իր համար պետք է պարզի, թե որն է իրականը նախքան իր մտքի և կյանքի վերահսկողությունը կորցնելը։

Դերերում
--------

| Դերասան | Դերը |
| --- | --- |
| Քորթնի Քոքս | Սոֆի Ջեյկոբս |
| Ջեյմս Լեգրոս | Հյու |
| Նորա Դան | Դոկտոր Ֆեյն |
| Մայքլ Իլի | Ջեսի |
| Էնն Առչեր | Սոֆիի մայրը |
| Նիք Օֆերման | Ռոբերտսոն |

Պիտակ
-----

* The truth lies outside the frame.»

Արտադրություն
-------------

Նկարահանումները սկսվել են 2003 թվականի մայիսի 19-ին, անց են կացվել այն օրերին, երբ Քոքսը զերծ էր «Ընկերներ» սերիալի աշխատանքներից։ Նրա համար պատրաստել էին հաստ շրջանակներով ակնոցներ, և Հարիսոնը ստիպում էր նրան քայլել հերոսուհու հագուստով, որպեսզի իրեն այլ մարդ զգար։ Ֆիլմը նկարահանվել է Panasonic AG-DVX100 տեսախցիկով `սպիտակ գույնի հավասարակշռությամբ և գույների ջերմաստիճանի վերահսկմամբ։ Օպերատոր Նենսի Շրեյբերը այն օգտագործել է գունավոր գելերով և նատրիումի արտանետման լամպով, ինչը պատկերը դարձնում էր կանաչ։ 150 000 դոլար բյուջեով նկարահանումները տևել են 15 օր։

Ծանոթագրություններ
------------------

1. 1 2
2. 1 2
3. ↑
4. 1 2 3 4 5  ČSFD (չեխերեն) — 2001.
5. ↑  «Interview with Greg Harrison» Արխիվացված 2006-01-15 Wayback Machine. TheMovieChicks.com. June 6, 2005. Retrieved September 23, 2005.
6. ↑  «Lens Crafter». *Filmmaker Magazine*. Spring 2004. Retrieved October 2, 2005.

Արտաքին հղումներ
----------------

* Պաշտոնական կայք
* «Ноябрь»(անգլ.) ֆիլմը allmovie կայքում:
* Նոյեմբեր(անգլ.) ֆիլմը Internet Movie Database կայքում
* Նոյեմբեր(անգլ.) ֆիլմը Rotten Tomatoes կայքում
* «Նոյեմբեր»(անգլ.) ֆիլմը Metacritic կայքում:
* «Նոյեմբեր»(անգլ.) ֆիլմը *Box Office Mojo* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Filmportal · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
| **՞**Շուշան հայկական |
| --- |
| Շուշան հայկականՀայկական կոկոռ  |
|  |
| Գիտական դասակարգում |
| 

|
|  |
| Թագավորություն | Բույսեր |
| Ենթաթագավորություն | Ծաղկավոր բույսեր |
|
|
|
|
|
|
|
|
|
|
| Դաս | Միաշաքիլավորներ |
|
|
|
|
|
|
|
| Ընտանիք | Կոկոռազգիներ |
|
|
|
| Ցեղ | կոկոռ |
|
|
| Տեսակ | Կոկոռ հայկական |
|
|

 |
|  Լատիներեն անվանում |
| Lilium armenum
(Miscz. ex Grossh.) Manden. 1941 |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Կոկոռ հայկական** (լատին․՝ Lilium armenum), մինչև 100-110 սմ բարձրությամբ խոշոր, գեղեցիկ սոխարմատավոր բազմամյա ծաղկաբույս է։ Արմատները կարճ են, սովորաբար դասավորված երկու շարահարկով, 10-25 սմ խորության վրա։ Ցողունը խոտային է, ծաղկաբույլը` հուրանաձև, ծաղիկները` խոշոր, ոսկեդեղին։ Տերևները հերթադիր են, նշտարաձև։ Պտուղը բազմասերմ տուփիկ է։ Գրանցված է Հայաստանի Հանրապետության Կարմիր գրքում։

Բազմացում
---------

Բազմանում է սոխուկներով։ Սոխուկները բավականին խոշոր են՝ 6-8 սմ տրամագծով, սպիտակավուն, ոչ կիպ կղմինդրաձև դասավորված թեփուկներով։ Դրանց թիվը սովորաբար կազմում է 30-40՝ միջին հաշվով թարմ վիճակում 50-75 և չոր վիճակում 25-30 գրամ քաշով։ Սոխուկները սովորաբար գտնվում են 20-25 սմ խորության վրա (կախված է հողի հզորությունից)։

Նշանակություն
-------------

Հայկական շուշանը դեկորատիվ տեսակետից մեծ արժեք է ներկայացնում։ Այն ունի նաև բուժիչ հատկություն։ Պարունակում է ալկալոիդներ։ Ժողովրդական բժշկության մեջ օգտագործվում է որպես միզամուղ, վերքերը բուժող և հակահոդացավային, տոնուսը բարձրացնող միջոց։ Մեծ ուշադրության արժանի մեղրատու բույս է։

Պահպանություն
-------------

Վտանգման սպառնացող վիճակին մոտ գտնվող տեսակ է։ Տարածված է Հյուսիսային Հայաստանի զգալի տարածությունների վրա։ Սակայն բարձր արժեք գեղազարդային հատկանիշների շնորհիվ բավական ակտիվ ոչնչացվում է ծաղկեփնջերի համար ինչը կարող է լուրջ սպառնալիք հանդիսանալ տեսակի համար։ Տարածման շրջանի մակերեսը 20000 կմ²-ից պակաս է, իսկ բնակության շրջանի մակերեսը՝ 2000 կմ²-ից պակաս։ Սպառնալիքի կարգավիճակը, նկատի ունենալով տեսակի համեմատաբար լայն տարածումը և սահմանակից երկրներում (Ղարաբաղ, Հյուսիսարևելյան Անատոլիա) այլ պոպուլյացիաների առկայությունը, սպառնալիքի կարգավիճակը իջեցվել է։ Հայաստանի Կարմիր գրքի առաջին հրատարակության մեջ ընդգրկված է որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Լ․ Վ․ Հարությունյան «Քո շրջապատի ծաղիկները»
2. ↑  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI |

 |
**Պաբլո Դանիել Օսվալդո** (իսպ.՝ Pablo Daniel Osvaldo, հունվարի 12, 1986(1986-01-12), Լանուս, Բուենոս Այրես, Արգենտինա), Իտալո-արգենտինացի ֆուտբոլիստ, հարձակվող։ Իտալիայի հավաքականի և անգլիական Սաութհեմփթոնի ֆուտբոլիստ։

Կարիերա
-------

### Ակումբային

Օսվալդոյի նորամուտը կայացավ 2005 թվականին Արգենտինական 2-րդ դիվիզիոնը ներկայացնող Հուրականում։ Մեկ տարի անց նա տեղափոխվեց հին մայրցամաք, ավելի կոնկրետ իտալական Ատալանտա, որի կազմում մասնակցեց 3 հանդիպման և իտալական Սերիա B-ի 2005/06 մրցաշրջանում խփեց 1 գնդակ։ 2006 թվականին Պաբլոն տեղափոխվեց Սերիա B-ի մեկ այլ ակումբ՝ Լեչչե, վերջինս գնեց ֆուտբոլիստի տրանսֆերի կեսը։ Լեչչեում նա իր ամուր տեղը ուներ հիմնական կազմում, Պաբլոն այդ մրցաշրջանի 31 խաղում խփեց 8 գնդակ։ Հաջող մրցաշրջանից հետո Ատալանտան ետ գնեց ֆուտբոլիստը տրանսֆերը և վաճառեց Ֆիորենտինային։ Իտալական Սերիա A-ում իր նորամուտը նշեց 2007 թվականի սեպտեմբերի 29-ին, այդ օրը Ֆիորենտինան 3։ 0 հաշվով հաղթեց Լիվորնոյին, 3 գոլերից 2-ը հեղինակեց Օսվալդոն։

2008 թվականի մարտի 2-ին Պաբլո Օսվալդոն Ֆիորնտինայի ոխերիմ թշնամու՝ Յուվենտուսի դարպասը ուղարկեց հաղթական գնդակը։ Այդ գոլը նշելուց նա ցուցադրեց Ֆիորենտինայի լեգենդար ֆուտբոլիստ Գաբրիել Բատիստուտայի հանրահայտ ավտոմատային կրակահերթը։ Սակայն ամենակարևոր գոլը նա խփեց մրցաշրջանի վերջին՝ Տորինոյի դեմ խաղում, այդ գոլը դուրս բերեց Ֆիորենտինային դեպի Չեմպիոնների Լիգա։

2009 թվականի հունվարի 20-ին Օսվալդոն տեղափոխվեց Բոլոնիա, պայմանագրի արժեքը 7 միլիոն եվրո, 5 տարի ժամկետով։

2010 թվականին վարձավճարով տեղափոխվեց իսպանական Էսպանյոլ, հաջորդ մրցաշրջանում վերջինս գնեց ֆուտբոլիստի տրանսֆերը ամբողջությամբ։

2011 թվականի օգոստոսի 25-ին Պաբլոն տեղափոխվեց Ռոմա, տրանսֆերը գնահատվեց 15 միլիոն եվրո, նա թիմում ամրագրեց 9 համարը։

2013-ի օգոստոսի 18-ին անգլիական Սաութհեմփթոնը հայտարարեց Օսվալդոյի ձեռքբերման մասին։ Տրանսֆերի գինը կազմեց 15 միլիոն ֆունտ ստեռլինգ։

### Ազգային

2007 թվականի նոյեմբերի 9-ին Օսվալդոն, ով ունի երկքաղաքացիություն՝ իտալական և արգենտինական անձնագիր, ընդունեց Իտալիայի մինչև 21 տարեկանների հավաքականի գլխավոր մարզիչ Պիեռլուիջի Կազիրագիի հրավերը։ 2008 թվականին Օսվալդոյի խփած միակ գնդակը երիտասարդական առաջնության եզրափակիչում հաղթանակ բերեց հավաքականին։

2011 թվականի հոկտեմբերի 5-ին Չեզարե Պրանդելլին Օսվալդոյին Իտալիայի հավաքական հրավիրեց մասնակցելու Եվրո 2012-ի ընտրական խմբի Սերբիայի և Հյուսիսային Իռլանդիայի դեմ հանդիպումներին, փոխարինելով Մարիո Բալոտելլիին և Ջամպաոլո Պացցինիին։

Նվաճումներ
----------

* Սերիա B-ի հաղթող՝ 2005/06

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Saints sign Osvaldo». Southampton F.C. 2013 թ․ օգոստոսի 18. Արխիվացված է օրիգինալից 2013 թ․ օգոստոսի 18-ին. Վերցված է 2013 թ․ օգոստոսի 18-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · ForaDeJogo (խաղացող) · Kicker.de · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Գերիտ Ֆիշեր** (հոլանդ.՝ Gerrit Fischer, օգոստոսի 28, 1916(1916-08-28), Ամստերդամ, Նիդերլանդներ - նոյեմբերի 22, 1984(1984-11-22), Ամստերդամ, Նիդերլանդներ), հոլանդացի ֆուտբոլիստ, հարձակվող։

Կենսագրություն
--------------

Գերիտ Ֆիշերը 16 տարեկան հասակում տեղափոխվեց «Այաքս» ակումբի գլխավոր մարզիչ Ջեք Ռեյնոլդսի հրավերով։ 2 տարի անց Ֆիշերն արդեն իր մեկնարկային հանդիպումն անցկացրեց «Այաքս» ակումբի հիմնական կազմում։ Այդ հանդիպումը տեղի ունեցավ 1934 թ. սեպտեմբերի 16-ին, երբ թիմը մրցում էր «Քսերքսես» ակումբի հետ։

Իր վերջին հանդիպումն «Այաքս» ակումբի կազմում ֆուտբոլիստն անցկացրել է 1950 թ. նոյեմբերի 27-ին, երբ թիմը մրցում էր «Լիմբուրգիա» ակումբի հետ։ Այդ հանդիպումն ավարտվեց Այաքսի կրած պարտությամբ՝ 6։ 0 հաշվով։ Ընդհանուր հաշվով Ֆիշերն անցկացրել է 240 հանդիպում ու դարձել 97 գոլի հեղինակ։

Բացի այն, որ Ֆիշերն աչքի էր ընկնում իր խփած գոլերով, նա նաև կատարում էր բազմաթիվ գոլային փոխանցումներ, որոնցից շատերը հասցեագրված էին իր խաղընկեր Պիտ վան Ռենենին։

Կարիերայի ավարտից հետո ֆուտբոլիստը մնաց իր հարազատ թիմում ու աշխատեց որպես մարզիչ։

Գերիտ Ֆիշերը մահացել է 1984 թ. նոյեմբերի 22-ին 68 տարեկան հասակում։

Նվաճումներ
----------

• Նիդերլանդների առաջնության չեմպիոն - 1937, 1939, 1947

• Նիդերլանդների գավաթակիր - 1943

Հղումներ
--------

• Ֆիշերը www.ajax.nl կայքում Արխիվացված 2015-06-24 Wayback Machine
**Էրաստ Էռնեստի Օսիպյան** (հունվարի 15, 1965(1965-01-15)), խորհրդային ֆուտբոլիստ, որ հանդես է եկել հարձակվողի և կիսապաշտպանի դիրքերում։

Կարիերա
-------

Էրաստ Օսիպյանը Պյատիգորսկի ֆուտբոլային դպրոցի սան է։ 1982 թվականին կնքել է իր առաջին պայմանագիրը Ստավրոպոլի «Դինամո» ակումբի հետ և այնտեղ խաղացել մինչև 1984 թվականը։ 1985-1986 թվականներին խաղացել է Հոկտեմբերյանի «Սպարտակ» և «Կոտայք» ակումբներում։ 1987 թվականին տեղափոխվել է Երևանի «Արարատ» ակումբ, որն այդ ժամանակ հանդես էր գալիս բարձրագույն լիգայում։ «Արարատում» անցկացրած չորս տարիների ընթացքում մասնակցել է 78 խաղի ԽՍՀՄ առաջնությունում, որոնցում դարձել է յոթ գոլի հեղինակ։ 1991 թվականին վերադարձել է Ստավրոպոլի «Դինամո» ակումբ, որը ԽՍՀՄ-ի անկումից հետո սկսել է խաղալ բարձրագույն լիգայում։ 1992 թվականին ապրիլի 1-ին ԲԿՄԱ ակումբի դեմ խաղում նշել է նորամուտը Ռուսաստանի առաջնությունում։ Նույն թվականի մայիսի 2-ին՝ Վորոնեժի «Ֆակել» ակումբի դեմ խաղում խփել է իր առաջին գոլը բարձրագույն դիվիզիոնում։ «Դինամոյի» կազմում անցկացրած երկրորդ մրցաշրջանում կորցրել է իր տեղը թիմի մեկնարկային կազմում, իսկ 1993 թվականին տեղափոխվել է «Ինտերրոս», որի կազմում անցկացրել է երկու հանդիպում։ 1994 թվականին տեղափոխվել է Տոլյատիի «Լադա», որն այդ ժամանակ հանդես էր գալիս Ռուսաստանի առաջնությունում։ «Լադայի» կազմում անցկացրած երկու մրցաշրջանի ընթացքում խաղադաշտում անցկացրել է 176 րոպե։ 1997 թվականին ավարտել է խաղացողի կարիերան․ նրա վերջին ակումբը եղել է «Սպարտակ-Օրեխովոն»։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Динамо» Ставрополь 1 : 2 ЦСКА Москва
3. ↑  «Динамо» Ставрополь 2 : 1 «Факел» Воронеж

Արտաքին հղումներ
----------------

* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Transfermarkt (խաղացող) |

 |